Public procurement notice: Contract Notice
Published: 2017-04-29
Buyer: Община Бургас
Country: BG
Region: Burgas
Contract type: Works
Procedure: Open procedure
CPV classification: 45221111 | 45232453
Estimated value: 1070833.33 BGN
Submission deadline: 2017-06-05
Award criteria: The most economic tender

Technical requirements: Изграждане на отводнителни канали за предотвратяване наводненията в кв. Долно езерово, гр. Бургас. Дублиращ отводнителен колектор по ул.„Младост“ и по ул. „Георги Дълбошки“; Реконструкция мостово съоръжение.
„Изграждане на отводнителни канали за предотвратяване наводненията в кв. Долно езерово, гр. Бургас. Дублиращ отводнителен колектор по ул.„Младост“ и по ул.„Георги Дълбошки“; Реконструкция мостово съоръжение при кръстовището на улици „Захари Зограф“ и „Петко Д. Петков““ по обособени позиции както следва:
Обособена позиция 1 Етап 1.1.1- Реконструкция на съществуващото мостово съоръжение/водосток на кръстовището на улици „Захари Зограф“ и „Петко Д. Петков“.
Обособена позиция 2 Етап 1.1.2- Изграждане на отводнителен колектор 210/90 см по улици „Младост“ и „Георги Дълбошки“ до заустване в съществуващата корекция с размери 240/120 см при ул. „Петко Д. Петков“.
Етап 1.1.1- Реконструкция на съществуващото мостово съоръжение/водосток на кръстовището на улици „Захари Зограф“ и „Петко Д. Петков“
Описание на ОП1 — Реконструкция на съществуващото мостово съоръжение/водосток на кръстовището на улици „Захари Зограф“ и „Петко Д. Петков“
Съществуващият водосток е изграден с трасе, перпендикулярно на оста на улица „Захари Зограф“ с дължина 9-10 м. Съставен е от 3 успоредни нитки: първата е получена чрез удължаване с тръби Ф800 мм на двата каменни устоя на стария мост; втората и третата нитки са изцяло от тръби Ф800 мм. Оста на канала 240/120 см преди водостока е в средата на видимата озеленена разделителна ивица на ул. „Петко Д. Петков“, а трасето на канала след водостока е видимо, тъй като плочите му са на нивото на терена. Каналът е включен към водостока чрез два преходни участъка, които имат монолитна стоманобетонна конструкция на дъното и стените си и сглобяеми плочи върху тях. Преходните участъци са полигонални в план, северният попада в мисленото продължение на тротоара, а южният изцяло заема тротоара. На южния преходен участък е монтиран бетонов капак с размери 150/150 см. Краят на капака от страната на жилищните сгради съвпада с вътрешния край на преходния участък. Капакът е прекалено тежък и неудобен за експлоатация на водостока.
Проектът предвижда реконструкция на съществуващия водосток чрез подмяна на трите нитки и запазване на преходните монолитни участъци. Преходите разполагат с достатъчна хидравлична проводимост, дължаща се на широчината им и съгласно инспекцията отвътре нямат видими конструктивни дефекти.
Реконструкцията на нитките на водостока да се извърши със сглобяеми стоманобетонови елементи тип „кахон“ или с отделни коритообразни елементи с плочи с размери 150/90 см и 210/90 см. Габаритните размери на елементите са изцяло съобразени с височината и широчината на преходните участъци. При полагането им следва да се засече единствено отпаднал от експлоатация водопровод ф125 мм. При провеждане на СМР да се демонтира източният каменен устой на стария мост, всички бетонни тръби Ф800 мм, както и подложния и укрепителен бетон за тръбите и стоманобетоновата конструкция под асфалтобетонната настилка. Бетоновите работи и полагането на елементите следва да се изпълняват при постоянно водочерпене на оттока в дерето или с отбиване на водите.
1. Срокът за изпълнение СМР е по предложение на участника не по- дълъг от 90 (деветдесет) календарни дни.
2. Посочената прогнозна стойност в т. ІІ.2.6) е максимално предвиденият финансов ресурс за изпълнение на поръчката за обособена позиция 1.
Етап 1.1.2- Изграждане на отводнителен колектор 210/90 см по улици „Младост“ и „Георги Дълбошки“ до заустване в съществуващата корекция с размери 240/120 см при ул. „Петко Д. Петков“
Дублиращият канал е с начало при кръстовището на улици „Младост“ и „Дубровник“, преминава по ул. „Младост“ до достигане на улица „Георги Дълбошки“, завива по нея и зауства в съществуващия канал 240/120 в разделителната озеленена ивица при кръстовището на улици „Петко Д. Петков“ и „Георги Дълбошки“. Дублиращият отводнителен колектор е с правоъгълно напречно сечение с размери 210/90 см, разположен в уличния профил с минимално покритие от асфалто-бетонна настилка, което се дължи основно на следните фактори и съображения: Необходимост от провеждане на пикови големи водни количества, възникващи при интензивен валеж. Каналът ще работи единствено, когато съществуващият отводнителен канал в първите си два участъка е претоварен с над 1750 l/s. При преустановяване на валежите грунтовият отток в дерето ще протича само през съществуващите тръби. Заустване в отводнителен колектор 240/120, разположен над теренно ниво в озеленената ивица на ул. „Петко Д. Петков“. При проектиране на дублиращ отводнителен колектор с по-голямо земно покритие е невъзможно да се заусти в тази точка. Пресичане със съществуващи инженерни проводи — водопроводи, сградни водопроводни и канализационни отклонения и електропроводи. Габаритният размер и разположението на предвидения колектор 210/90 позволява разминаване със съществуващите и бъдещи комуникации. Видно от приложените в графичната част напречни профили на уличното платно каналът осигурява достатъчно място за проектиране и изграждане в бъдеще на битова канализация по ул. „Младост“ и „Георги Дълбошки“. Нивата на дъното на канала не възпрепятстват преминаването на сградни и водопроводни отклонения под него, както и улични канализационни и водопроводни клонове със земно покритие поне 1.40 м. Дублиращият стоманобетонов колектор да се изпълни посредством сглобяеми елементи тип „кахон“ (затворено единично правоъгълно сечение) или коритообразни елементи (дъно и вертикални стени) с отделна покривна плоча. Сглобяемото строителство ще допринесе значително към качеството и скоростта на строително изпълнение на настоящия обект предвид наличието на високи подпочвени води, обусловани от работата в близост до Западно дере. Новопроектираният отводнителен колектор 210/90 см започва от Разпределителна шахта, разположена точно до навлизането на Западно дере в рамките на населеното място. Шахтата ще работи като страничен преливник — когато сегашният отводнителен колектор Ф1 200 мм започне да се претоварва хидравлически, водният поток ще се отклони по дублиращия канал. Шахтата се разполага долепена до съществуващата челна бетонна стена. В очертанието на шахтата се демонтира тръбата Ф1 200 мм и в челната стена се пробива отвор с по-големи размери съгласно детайла. Всички други съществуващи конструкции по дерето (бетонови подпорни стени и решетки) се запазват. В допълнение на съществуващите хоризонтални решетки да се монтира и нова вертикална решетка на вход разпределителна шахта, анкерирана в бетоновото дъно и към челната стена. Бетоновите работи следва да се изпълняват при постоянно водочерпене на оттока в дерето или с отбиване на водите. Предвиждат се ревизионни шахти по колектора на отстояние помежду си между 80 и 120 м. Отворите и капаците са с диаметър 800 мм предвид голямата широчина на сечението. Дублажният колектор зауства в събирателна шахта на кръстовището на улици „Георги Дълбошки“ и „Петко Д. Петков“. Монолитното изпълнение на шахтата осигурява плавно включване в съществуващия канал с размер 240/120 см с достатъчна проводимост и здравина. При изпълнението на шахтата се разрушат съществуващите тръби Ф1 000, които сега прекосяват улицата и свързват канала 200/80 в 240/120 см в разделителната озеленена ивица. Подробно описание на дейностите, предмет на ОП 2 са описани в раздел ІХ.  Техничека спецификация от Документацията за обществената поръчка и инвестиционния проект.
1. Срокът за изпълнение СМР е по предложение на участника не по- дълъг от 90 (деветдесет) календарни дни.
2. Посочената прогнозна стойност в т. ІІ.2.6) е максимално предвиденият финансов ресурс за изпълнение на поръчката за обособена позиция 2.

Eligibility requirements: Участникът трябва да има регистрация в Централния професионален регистър на строителя на основание чл. 6 от Правилника за реда за вписване и водене на Централния професионален регистър на строителя- по отношение на обособена позиция 1 — Регистрацията да отговаря на предмета на поръчката — Втора група, ІII-та категория; по отношение на обособена позиция 2 — Регистрацията да отговаря на предмета на поръчката — Четвърта група, ІII-та категория, а за чуждестранни лица — в аналогични регистри съгласно законодателството на държавата членка, в която са установени или на друга държава — страна по Споразумението за Европейското икономическо пространство. Участникът попълва раздел А: „Годност“ в Част IV: „Критерии за подбор“ от Единен европейски документи за обществени поръчки (ЕЕДОП). Преди сключване на договор за обществена поръчка, възложителят изисква от участника, определен за изпълнител, копие на Удостоверение за вписване в ЦПРС към Строителната камара за изпълнение на строежи от категорията строеж, в която попада обекта на поръчката — за повече информация: http://register.ksb.bg/). В случай, че участникът е чуждестранно лице той може да представи валиден еквивалентен документ или декларация или удостоверение, издадени от компетентен орган на държава — членка на Европейския съюз, или на друга държава — страна по Споразумението за Европейското икономическо пространство, доказващи вписването на участника в съответен регистър на тази държава. При подаване на оферта участниците попълват само съответния раздел в ЕЕДОП.

Award value: 1070833.33